Konstruksiewerker val na sy doodFoto: Verskaf. ŉ Konstruksiewerker het Dinsdagoggend etlike verdiepings ver van steierwerk na sy dood geval in Umhlanga, KwaZulu-Natal. Nick Dollman, woordvoerder van Netcare 911, het gesê hul paramedici het om 07:50 by die toneel opgedaag. “Dit blyk dat die man, vermoedelik in sy 20’s, omtrent 12 m ver van die steierwerk afgeval het,” het Dollman gesê. Die man het volgens Dollman veelvuldige beserings opgedoen. “Ten spyte van pogings om die man te resussiteer is hy op die toneel dood,” het Dollman gesê. Die polisie ondersoek die voorval.